CELEX: 62014CN0275
Language: hr
Date: 2014-06-05 00:00:00
Title: Predmet C-275/14: Zahtjev za prethodnu odluku koji je 5. lipnja 2014. uputio Naczelny Sąd Administracyjny (Poljska) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard protiv Minister Finansów

26.5.2015   
            
            
               HR
            
            
               Službeni list Europske unije
            
            
               C 171/6
            
         Zahtjev za prethodnu odluku koji je 5. lipnja 2014. uputio Naczelny Sąd Administracyjny (Poljska) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard protiv Minister Finansów
   (Predmet C-275/14)
   (2015/C 171/09)
   Jezik postupka: poljski
   
      Sud koji je uputio zahtjev
   
   Naczelny Sąd Administracyjny
   
      Stranke glavnog postupka
   
   
      Žalitelj u kasacijskom postupku: Jednostka Innowacyjno-Wdrożeniowa Petrol S.C. Paczuski Maciej i Puławski Ryszard
   
      Druga stranka u kasacijskom postupku: Minister Finansów
   Sud je rješenjem od 5. veljače 2015. odlučio da članak 2. stavak 3. podstavak drugi Direktive Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije (1) treba tumačiti tako da se protivi nacionalnim odredbama poput onih o kojima je riječ u glavnom postupku, a prema kojima se na aditive oznake 3811 Kombinirane nomenklature u Prilogu I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi u verziji kako je izmijenjena Uredbom Komisije (EZ) br. 1031/2008 od 19. rujna 2008. porez na potrošnju obračunava po drugačijoj stopi od one za benzin kojem se dodaju ti aditivi.
   Članak 2. stavak 3. podstavak drugi Direktive 2003/96 treba tumačiti tako da se pojedinac na njega može pozvati protiv nadležnog nacionalnog tijela u okviru spora pred nacionalnim sudovima kako se ne bi primijenio nacionalni propis koji nije usklađen s tom odredbom.
   
      (1)  SL L 283, str. 51. (SL, posebno izdanje na hrvatskom jeziku, poglavlje 9., svezak 2., str. 75.).